Самы шчыры тэатр

Намеснік загадчыка па асноўнай дзейнасці Кацярына Казлова: “Дзеці, якія з маленства на сцэне, можа, і не стануць у будучым вялікімі акцёрамі, але цікавымі асобамі – адназначна!”

Зазірнулі на тэатральнае прадстаўленне ў сталічны Дзіцячы сад №96                г. Мiнска Фрунзенскага раёна, дзе дашкаляты лёгка ўжываюцца ў ролю. Сустрэла нас Кацярына Iванаўна, магістр, старшы выкладчык кафедры агульнай і дашкольнай педагогікі БДПУ 
Яна ж – намеснік загадчыка па асноўнай дзейнасці. Кацярына Iванаўна кажа, што сумяшчаць выкладанне ва ўніверсітэце з працай у садзе для яе вялікая ўдача: гэта магчымасць на базе дашкольнай установы рыхтаваць студэнтаў, якія рэгулярна прыходзяць сюды на практыку, наведваюць майстар-классы па тэтральнай дзейнасці ў дзіцячым садзе.
[bookmark: _GoBack]А паглядзець тут сапраўды ёсць на што. Сёння на садаўскай сцэне “Калабок” -- усе дзеці малайцы, а маленькая Сафiя пасля спектаклю нават не можа развітацца з роллю лісіцы.
--Дзеці хутка ўжываюцца ў ролю і вельмі блізка разумеюць свайго персанажа, -- кажа Кацярына Казлова. – Прычым, нясуць свой вобраз з асаблівай годнасцю, нават калі гэты персанаж адмоўны, як, напрыклад, лісіца. Пераўтварэнне ў тую ці іншую асобу ці жывёлу вучыць дзяцей распазнаваць дабро і зло, фарміруе ў дашкалят духоўна-маральныя арыенціры, развівае маўленне і дапамагае падрыхтавацца да школы. Казкі падбіраем па ўзросце на падставе вучэбнай праграммы дашкольнай адукацыi: напрыклад, дзецям 3-5 гадоў даступна ўнутранае суперажыванне, яны мысленна ўдзельнічаюць ва ўяўных абставінах. А дзеткі 5-7 гадоў ужо здольны добра разумець унутраны свет персанажаў, падчас вельмі супярэчлівы. 
Сярод бацькоў, якія прыйшлі паглядзець спектакль, няма ніводнага, хто не хацеў бы ўбачыць сваё дзіця на сцэне. Больш таго, дарослыя актыўна падключаюцца да пастановак – самі шыюць дзецям касцюмы. Гэта, па словах Кацярыны Іванаўны, яднае сем’і – паказвае дзецям, што бацькі раздзяляюць іх захапленні. 
ВЫНАСКА
Стварэнне спектаклю ў дзіцячым садзе – складаны працэс, амаль як падрыхтоўка сапраўднага фільма. 
Да яго падключаюцца ўсе – педагогам дзіцячага сада гэта дазваляе праявіць свае творчыя якасці: хтосьці малюе плакаты ці рыхтуе дэкарацыі, хтосьці піша сцэнарый ці працуе непасрэдна з дзеткамі. Падчас далучаюцца і студэнты, а бацькі дзетак майструюць касцюмы. Такім чынам, адбываецца інтэграцыя ўсіх у адзін працэс. Дарэчы, студэнты БДПУ прыходзяць сюды не толькі падчас практыкі, але і на канікулах ці проста пасля заняткаў на працягу вучэбнага года. Спектаклі ставяцца ў драматычным, лялечным ці музыкальным жанрах. 
--Каля 15 спектакляў у нашым арсенале -- на беларускай мове, -- кажа Кацярына Казлова. – Напрыклад, “Коцік-Петрык і мышка”, “Дзедава рукавічка”, “Муха-пяюха”, “Каза-манюка”, “З рога ўсяго многа”, “Пых” і іншыя. Гэта вельмі карысна для сучасных дзяцей, многія з якіх адчуваюць складанасці з вывучэннем беларускай мовы ў першых класах школы. 
ЦЫТАТА
“Заклікаем усіх студэнтаў да нас у магістратуру – гэта цудоўная магчымасць узняць свой навуковы ўзровень і адначасова набыць бясцэнную практыку”.
 
Загадчыца дзіцячага сада №96 Людміла Круковіч адначае, што амаль ва ўсіх групах тут ёсць тэатральныя вугалкі, таксама ва ўстанове сфарміравана група полікультурнага накірунку.
--Сад наш унікальны тым, што з’яўляецца філіялам кафедры агульнай і дашкольнай педагогікі БДПУ, – кажа яна. -- Студэнты яго дзённай формы праводзяць у нас лабараторныя працы па дасцыплінах “Развіццё гульнявой дзейнасці дзяцей дашкольнага ўзросту”, “Тэатральная дзейнасць ва ўстанове дашкольнай адукацыі”. Наогул, ролю тэатра ў вырашэнні праблем сучаснай педагогікі немагчыма недаацаніць: гэта і фарміраванне ў дзяцей эстэтычнага густу, і развіццё волі і памяці, і стварэнне станоўчага амацыянальнага фону, зняцце напружанасці. І, вядома, прывучэнне дзяцей да мастацтва – літаратурнага, драматычнага. Праз тэатр мы вучым дзяцей любіць Радзіму: у нашай установе працуе рэсурсны цэнтр “Дашкольная адукацыя. Асновы грамадзянска-патрыятычнай культуры”. А ў мінулым годзе наш дзіцячы сад увайшоў ў тройку лідэраў раёна па выніках працы ўстаноў дашкольнай адукацыі за 2024 год. 
“Калабок” на сцэне актавай залы завершаны – дзіцячы спектакль доўга не цягнецца: дзеці хутка стамляюцца. Аднак эмоцыі ад перажытага застаюцца з імі яшчэ на некалькі дзён. Дарэчы, пасля спектаклю дашкаляты яго малююць і потым аргагнізуюць выставы. Малююць не толькі сюжэты, але і сам тэатр: біляцера, касіра, залу – з малымі праводзяцца адпаведныя заняткі па тэмах: “Як прайсці на сваё месца ў тэатры?”, “Ці можна падчас спектаклю есці, шуршаць?” А яшчэ з дзецьмі тут гуляюць у гульні на тэму тэатру, разгадваюць тэматычныя рэбусы, крыжаванкі. 
--Але галоўнае, напэўна, тое, што дзіця падчас выступлення на сцэне разнявольваецца, пазбаўляецца комплексаў, сарамлівасці. Яно чуе першыя апладысменты ў свой адрас і разумее:” “Я магу!”, -- кажа намеснік загадчыцы Кацярына Казлова. -- І гэта ўпэўненасць застаецца
 з ім на ўсё жыццё.

